《澹岩六韵奉呈逊叔侍郎兼寄惠照禅老》
宋代·潘正夫

祝融之南近湘滨，地出天开戡翠珉。
金阙不关尘世路，丹葩争发洞宫春。
迟留杖履寻真惯，怅望烟苏入梦频。
弈罢空怀烂柯客，云深多失避秦人。
高悬石栈仙风迥，静对岩扉濯色新。
借问时翁与禅伯，如何导往许为邻。

作者简介：潘正夫（？～一一五二），字蒙著，河南（今河南洛阳）人（《金石萃编》卷一三五）。徽宗政和二年（一一一二），尚哲宗女庆国长公主（《宋会要辑稿》帝系八之五六）。高宗绍兴九年（一一三九），为开府仪同三司。二十一年，封和国公。二十二年卒。事见《宋史》卷二四八《哲宗四女传》。今录诗三首。